A házigazda rugalmas volt az érkezés és indulás időpontját illetően, alkalmazkodott hozzánk. A szállás teljesen megfelelt a leírásnak. A lakás egyterű, 2 embernek megfelelő, de 3 embernek is ok, csak nem tudnak elkülönülni. A konyha nagyon jól felszerelt, közel van egy kisbolt, ahol még készételeket is lehet kapni. Egy nagyobb bolt a Ponte Veccio közelében van, kb 10-15 perc gyalog, ott minden van. A központ 10-15 perc sétával elérhető. Az utca csendes, a belső kis teraszra ki lehet ülni. A wifi nagyon jó. A lakás nagyon jó, mi otthon éreztük magunkat benne. Törülközőt is kaptunk, hajszárító, vasaló is volt. A falak vastagok, így bár kint 22-26 fok volt, bent a lakás hűvös volt. Egy elektromos fűtővel megoldottuk, hogy ne fázzunk az esti órákban. Közel van a Bardani kert (nagyon szép, ajánlom!), és a Piazzale Michelangelo, ahonnan gyönyörű kilátás van az óvárosra. 15 percre van a Pitti Palotától és a Boboli kerttől is. Mindenkinek melegen ajánlom ezt a szállást. A házigazdák nagyon kedvesek voltak.